Anima nera
<s>Anima nera () je italijansko-francuski crno-bijeli igrani film snimljen 1962. godine u režiji Roberta Rossellinija.</s><s>Predstavlja adaptaciju drame Giuseppea Patronija Griffija koji je također sudjelovao u pisanju scenarija.</s><s>Naslovni lik, koji tumači Vittorio Gassman, je 36-godišnji Rimljanin skromnog porijekla koji koji se oženio za djevojku iz srednje klase i koji se treba useliti u vilu koju je dobio u nasljedstvo.</s><s>Radnja prikazuje kako to pokrene slijed događaja koji će njegovoj supruzi (koju tumači Annette Stroyberg) otkriti njegovu mračnu prošlost, uključujući to da je za život zarađivao kao muška prostitutka.</s><s>Anima nera je doživio neuspjeh kod kritike, koji su Rosselliniju zamjerali pokušaj da neorealistički stil na silu promijeni, uglavnom neuspješnim, eksperimentima nalik na tada razvikani francuski Novi val.</s><s>Vittorio Gassman, koji je tumačio glavnu ulogu, je također tvrdio da je Anima nera najgori Rossellinijev film, ali i da je svejedno sretan što je dobio priliku surađivati sa tako uglednim sineastom.</s>

<s>Uloge 
 Vittorio Gassman: Adriano Zucchelli
 Nadja Tiller: Mimosa
 Annette Stroyberg: Marcella 
 Yvonne Sanson: Olga Manfredi
 Tony Brown: Guidino 
 Rina Braido: Lucia 
 Eleonora Rossi Drago: Alessandra</s>

<s>Vanjske veze
 Osservatorio Internazionale Rossellini per l'audiovisivo</s>

<s>Italijanski filmovi
Francuski filmovi
Dramski filmovi
Filmovi sa LGBT tematikom
Authority control 2</s>

